Arutelu:Evolutsioon - Vikipeedia, vaba entsüklopeedia

# Arutelu:Evolutsioon

### Allikas: Vikipeedia

Üle toodud üldisest arutelust:

Küsimus: Miks pole eestikeelses Vikis "evolutisooni" artiklit ehkki tegemist on väga olulise suuna ja mõistega biolooga(ja ka muudes)teaduses? Kas seda pole lihtsalt keegi kirjutanud või on siin toimunud samasuguseid pretsedente kui inglisekeelse Wikis, kus kreatsionistidest usuradikaalid järjekindlalt evolutionit kustutasid või lehele väärinformatsiooni ning jumala õnnistusi ja põrguähvardusi lisasid? Yersinia 16. aprill 2006, kell 04.57 (UTC)

  Seda pole lihtsalt kirjutatud.

  Tuleb järele mõelda, kas reserveerida artikkel Evolutsioon bioloogilisele evolutsioonile või kirjutada seal evolutsioonist üldse ning bioloogilisest evolutsioonist artiklis Bioloogiline evolutsioon või Evolutsioon (bioloogia). Esimese kasuks räägib see, et bioloogilise evolutsiooni tähenduses kasutatakse seda sõna kõige sagedamini, kusjuures väljendit "bioloogiline evolutsioon" kasutatakse harva. Tegelikult on ka võimalus, et artikkel "Evolutsioon" oleks ülevaateartikkel nii evolutsioonist üldse kui ka bioloogilisest evolutsioonist. Ise pooldan praegu viimast varianti. Andres 16. aprill 2006, kell 06.47 (UTC)

    Parim oleks äkki täpsustuslehekülg, nagu on siin: en: Evolution (disambiguation), sest evolutsiooni kasutatakse valdavalt ikka bioloogilise evolutsiooni tähenduses aga kõikidest evolutsiooni tähendustest ja kasutustest kirjutamine muudaks artikli pikaks ja segaseks? Yersinia 16. aprill 2006, kell 09.05 (UTC)

      Minu meelest pole inglise viki siin hea eeskuju, sest seal pole asjad hästi läbi mõeldud. Sõnal "evolutsioon" on minu teada neli tähendust: 1) umbes 'arenemine, lahtirullumine', täpset tähendust tuleb täpsustada, 2) bioloogiline evolutsioon (esimese erijuht), 3) muusika saatel toimuv lavaline liikumine, 4) õhusõiduki manööver. Kahe viimase tähenduse eristamine kahest esimesest nõuab kindlasti täpsustuslehekülge, problemaatiline on aga esimese kahe omavaheline eristamine. Kui pealkiri "Evolutsioon" reserveerida bioloogilisele evolutsioonile, siis milline pealkiri panna esimesest tähendusest rääkivale artiklile? Andres 16. aprill 2006, kell 15.10 (UTC)

Kasvõi üks lause artiklis ei teeks paha. Saaks arutelu jätkata. Jaan513 13. august 2006, kell 08:28 (UTC)

Panin toimetamismärkuse, sest asi vajab veel täpsustamist. Praegu pole üldse mainitud pärilike tunnuste muutlikkust, sh mutatsioone. Andres 23. märts 2007, kell 05:49 (UTC)

  Miks Sa siis mutatsioone ei lisanud? Praegune tekst läks minu arvates esialgsest kohmakamaks (põlvkonnast põlvkonda). Ja mis "tänapäeval"? Kas sa tahad öelda, et tulevikus on kindlasti teisiti või saadi varem asjast oluliselt teistmoodi aru? Miks see sõna vajalik on? Siim 23. märts 2007, kell 09:19 (UTC)

    Täpse sõnastuse leidmine nõuab süvenemist. Ma ei pannud esialgu mutatsioone sisse, sest ikkagi poleks saanud ammendavat sõnastust (muutlikkuses osaleb ka rekombinatsioon ja muud mehhanismid).

    "Põlvkonnast põlvkonda" on võib-olla kohmakas väljend, aga ta täpsustab, mis laadi muutumisest on jutt.

    Teoreetilised arusaamad evolutsioonist on muutunud. Darwinil oli teistsugune arusaam kui Lamarckil. Darwin ei teadnud geenidest midagi. Geenitriivi tähtsus avastati alles 1960ndatel. Praegu on uurijaid, kes oletavad näiteks, et evolutsioonis on tähtis koht ka teatud dünaamilistel süsteemidel, kus toimuvad muutused kindlas suunas. Arusaam evolutsiooni mehhanismidest võib tulevikus kindlasti muutuda. Konkreetsed evolutsiooni mehhanismid ei saa minu meelest esineda evolutsiooni definitsioonis. Andres 23. märts 2007, kell 09:36 (UTC)

Üks probleem on veel. Päritavate tunnuste all mõistetakse tavaliselt fenotüübilisi tunnuseid, aga geenitriivil ei ole minu meelest nende evolitsioonis erilist rolli. Andres 24. märts 2007, kell 10:30 (UTC)

  Kas see märkus oli mõeldud mulle? Mina ei taha sel teemal vaielda, sest ei oma teemast piisavalt häid teadmisi. Alustasin seda artiklit seetõttu, et on veider kui Vikipeedias evolutsiooni kohta midagi ei ole. Loodan, et mõni bioloog kirjutab sellest peagi pikema ja korralikuma artikli. Siim 24. märts 2007, kell 12:43 (UTC)

    See märkus oli kommentaariks artikli teksti kohta. Minu meelest on siin ebatäpsusi, mistõttu panin toimetamismärkuse; need kommentaarid selgitavad, miks see siin on. Ise ma ei ole asjatundja ega suuda ilma spetsiaalse süvenemiseta artiklit paremaks teha. Andres 24. märts 2007, kell 13:54 (UTC)

Välja otsitud andmebaasist "http://et.wikipedia.org../../../e/v/o/Arutelu%7EEvolutsioon_9e0a.html"

##### Views

- Artikkel
- Arutelu
- Viimane redaktsioon

##### Otsi